Á síðustu dögum og vikum hafa tvö ný ferðaþjónustufyrirtæki litið dagsins ljós í Fjallabyggð . Annað þeirra , Arcticfreeride , mun bjóða upp á skipulagðar ferðir frá Ólafsfirði og upp á fjallið Múlakollu . Hefur fyrirtækið fjárfest í sérstökum snjóbíl til þessara ferða . Í boði verða útsýnisferðir , skíða - og snjóbrettaferðir auk norðurljósaferða . Ferðir munu hefjast í mars . Þórður Guðmundsson í Ólafsfirði er eigandi fyrirtækisins . Heimasíða með öllum helstu upplýsingum fyrir ferðamenn mun opna í vikunni . Slóðin er : www.arcticfreeride.com Hitt fyrirtækið er Sigló Sea Safari en það mun m.a. bjóða upp á hvalaskoðunar - og , miðnætursólarferðir frá Siglufirði næsta sumar . Daglegar hvalaskoðunarferðir verða í boði frá 1. júní og daglegar miðnætursólarferðir á tímabilinu 7. júní til 5. júlí . Einnig eru sérsniðar ferðir í boði að óskum ferðamanna . Gústaf Daníelsson er eigandi fyrirtækisins . Opnuð hefur verið heimasíða fyrirtækisins og er slóðin www.sigloseasafari.is Fréttasíðan www.siglfirdingur.is birti viðtal við Gústaf um daginn og má lesa það hér .